Dawid dwom; saa bere no, na ɔwɔ Yuda sare so.+63 O Onyankopɔn, wone me Nyankopɔn, na wo na mehwehwɛ wo daa.+Wo ho sukɔm de me.*+M’ani* agyina wo ara ma mayɛ hagyaaWɔ asaase wosee a nsu nni so so.+2 Enti mahu wo wɔ kronkronbea hɔ;Mahu w’ahoɔden ne w’anuonyam.+3 Esiane sɛ wo dɔ a enni huammɔ ye sen nkwa nti,+M’ano na mede bɛkamfo wo.+4 Enti mehyira wo me nkwa nna nyinaa;Wo din mu na mɛma me nsa so abɔ wo mpae.5 Manya* nneɛma pa ne akɔnnɔde* adi amee,Enti m’ano de ahurusi dwom beyi wo ayɛ.+6 Mekae wo wɔ me kɛtɛ so,Na anadwo dasum,* midwinnwen wo ho.+7 Wone me boafo,+Na wo ntaban nwini ase na meto ahurusi dwom.+8 Mebata* wo ho denneennen;Wo nsa nifa kura me mu yiye.+9 Wɔn a wɔrehwehwɛ me nkwa* no de,Asaase ase tɔnn na wɔbɛkɔ.10 Wobewuwu sekan ano;Wɔbɛdan aduan ama sakraman.11 Nanso ɔhene bedi Onyankopɔn mu ahurusi.Obiara a ɔka no ntam no ho bɛsɛpɛw no,*Efisɛ wɔbɛma nkontompofo aka wɔn ano atom.
twi_Latn